#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2022. október 19-i ülésére)

**TÁRGY: UNGVÁRI FERENC KISKŐRÖS, BÉKE UTCA 110. SZÁM ALATTI LAKOS AJÁNDÉKOZÁSA ÉS ADÁSVÉTEL**

Ungvári Ferenc a Bács-Kiskun Megyei Kormányhivatal Földhivatali Főosztály Földhivatali Osztály 5. (Kiskőrös) (a továbbiakban: Földhivatali Osztály) előtt a 2957 és a 2962 hrsz-on nyilvántartott földrészletek határrendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A változási vázrajz az előterjesztés mellékletét képezi. A telekalakítási engedély 2022. augusztus 05. napján vált véglegessé.

Kiskőrös Város Önkormányzata a 89/2022. számú határozatával hozzájárult az Önkormányzat tulajdonát képező Kiskőrös belterületi 2957 hrsz-on nyilvántartott 4695 m2 alapterületű, az önkormányzat forgalomképtelen törzsvagyonát képező kivett közterület rendeltetésű ingatlan területéből 29 m2 területrész forgalomképes üzleti vagyonná történő átminősítéséhez.

A telekalakítási eljárás eredményeképpen Ungvári Ferenc 8 m2 területrészt ajándékoz Kiskőrös Város Önkormányzata részére, útszélesítés céljára, és a város rendezési tervében foglalt kiszabályozásnak megfelelően a 2957 hrsz-ú kivett közterület rendeltetésű ingatlan területéből 29 m2 területrészt megvásárol a tulajdonában lévő 2962 hrsz-ú ingatlan telekhatár rendezéséhez.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhet az Önkormányzat tulajdonába ingó vagy ingatlan vagyontárgy, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szabályozása céljára hasznosul – az ajándékozás maradéktalanul megfelel.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról, illetve a tulajdonjog átruházás szerződésben foglalt feltételeiről a Képviselő-testület dönt.

Amennyiben Kiskőrös Város Képviselő-testülete elfogadja Ungvári Ferenc felajánlását, illetve 29 m2 területrész vonatozásában vásárlási szándékát, az engedélyezési eljárás során érintett Kiskőrös Város Önkormányzata tulajdonát képező 2957 hrsz-ú kivett közterület rendeltetésű Kisfaludy utca területe 4695 m2-ről 4674 m2- re emelkedik.

A fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2022. október 12.**

**Domonyi László s.k.,**

**polgármester**

## HATÁROZAT-TERVEZET

A Képviselő-testület

1. köszönettel elfogadja Ungvári Ferenc, mint a Kiskőrös belterület 2962 hrsz-on nyilvántartott, kivett beépítetlen terület megnevezésű ingatlanok tulajdonosa által Kiskőrös Város Önkormányzatának útszélesítés céljára felajánlott 8 m2 térmértékű területet ingyenesen, ajándékozás jogcímén.
2. egyetért azzal, hogy Ungvári Ferenc 29 m2 területrészt megvásároljon Kiskőrös Város Önkormányzata tulajdonában lévő 2957 hrsz-on nyilvántartott, kivett közterület rendeltetésű ingatlan területéből, a határozat-tervezet mellékletét képező telekalakítással vegyes ajándékozási és adásvételi szerződésben foglalt feltételekkel, 174.000,-Ft vételáron.
3. felhatalmazza a polgármestert a határozat-tervezet mellékletét képező telekalakítással vegyes ajándékozási és adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.
4. egyet ért azzal, hogy az ajándékozással összefüggő ügyvédi költség 50%-át Kiskőrös Város Önkormányzata, 50%-át, valamint az ingatlan-nyilvántartásban történő átjegyeztetés igazgatási szolgáltatási díjának összegét Ungvári Ferenc viselje.

**Felelős:** polgármester

**Határidő:** azonnal